open-index/open-wikipedia-markdown huggingface dataset:
Tore Hay

**Tore Hay** (født 1947) er en norsk forfatter.

Hay vokste opp på et småbruk på Andørja i Ibestad kommune i Sør-Troms. Han tok lærerutdannelse i Oslo. Han har siden publisert noveller i antologier, og han har samlet og oversatt fortellinger fra Vest–Afrika. Han har jobbet for Kirkens nødhjelp i Mali i to år. Hay har vært leder av Nordnorsk forfatterlag og arbeidet som lærer i Skånland videregående skole.

Hay debuterte i 1987 med romanen *Først og frekkast*.

## Bibliografi
* 1987: *Først og frekkast* – roman 
* 2004: *Bygger'n* – roman 
* 2019: *Kaffekrus med skår* – roman 
* 2020: *Stjerner og brødsmuler* – roman 
* 2025: *Kazuu og Vera* – roman

## Kilder
* Presentasjon av Tore Hay i Forfatterkatalogen på Forfattersentrums nettsider

## Eksterne lenker
* Tore Hay i NRK Forfatter
Torill Eide

**Torill Eide** (født 24. februar 1950 i Oslo) er en norsk forfatter, mest kjent for sine barne- og ungdomsbøker. Hun ga ut sin første bok, *Ville så gjerne fortelle om sommeren* i 1979. Hun er oversatt til flere språk og har vunnet flere priser, blant annet Brageprisen i 1993. Fram til 1988 skrev hun under navnet Torill Smith-Simonsen.

## Bibliografi
* *Ville så gjerne fortelle om sommeren* – ungdomsroman (1979) 
* *Det vil komme nye dager* – noveller (1981)
* *Forhold* – ungdomsroman (1984)
* *Huletur* – barnebok (1988)
* *Blå vår* – ungdomsbok (1990)
* *Skjulte ærend* – ungdomsbok (1993)
* *Banevokterens døtre* – ungdomsbok (1995)
* *Guttelus * – barnebok (2000)
* *Line alene* – barnebok (2001)
* *Guttelus – Jentelus* – barnebok (2002) 

## Priser og utmerkelser
* Nordisk ungdomsbok-konkurranse for debutanter for *Ville så gjerne fortelle om sommeren* (1978)
* Kultur- og vitenskapsdepartementets premiering – Litteraturpremie for *Forhold* (1984)
* Österreichischer Kinder- und Jugendbuchpreis – Ehrenliste for *Wir könnten Schwestern sein* (tysk utgave av *Forhold*) (1989)
* Österreichischer Kinder- und Jugendbuchpreis for *Ich und Jonna* (tysk utgave av *Huletur*) (1991)
* Österreichischer Kinder- und Jugendbuchpreis for *Ein Sehnen nach etwas* (tysk utgave av *Blå vår*) (1992)
* Brageprisen for *Skjulte ærend* (1993)
* Österreichischer Kinder- und Jugendbuchpreis for *Östlich der Sonne, Westlich des Mondes* (tysk utgave av *Skjulte ærend*) (1995)

## Referanser


## Eksterne lenker
* Torill Eide i NRK Forfatter
Toril Moi

**Toril Moi** (født 28. november 1953 i Farsund) er en norsk litteraturviter og professor. Moi innehar stillingen som *James B. Duke Professor of Literature and Romance Studies* ved Duke University i Nord-Carolina, USA.

Etter examen artium fra Bryne i 1971 avla hun en magistergrad i 1980.
Moi ble i 1985 dr.art. i komparativ litteratur ved Universitetet i Bergen på avhandlingen *Feminist literary criticism. Theory and practice* som hun fik Meltzerprisen for året efter. Hun arbeidet som forskningsleder ved Senter for humanistisk kvinneforskning i tre år, før hun i 1989 ble professor i litteratur og romanske studier ved nevnte Duke University. Hun var professor II i litteraturvitenskap (Bergen) 1988–96. I 2006 ble hun innvalgt i Det Norske Videnskaps-Akademi.

Moi har særlig beskjeftiget seg med spørsmål der litteratur og filosofi overlapper hverandre, og har vært opptatt av feministisk teori og kvinnelige forfattere. Hun har skrevet en rekke bøker om feministisk litteraturteori. Moi har også skrevet bok om Henrik Ibsen. 

I 2002 ble hun kreert til æresdoktor ved Norges teknisk-naturvitenskapelige universitet (NTNU). Moi satt i Holbergprisens fagkomité fra 2004 til 2009.

## Referanser


## Eksterne lenker
* Mois hjemmeside ved Duke
* Toril Moi i NRK Forfatter
Trond Davidsen (forfatter)

**Trond Davidsen** (født 20. juli 1963 i Tønsberg) er en norsk forfatter. Davidsen er født i Vestfold, men vokste opp i Ramsund i Nord-Norge. Han har militær bakgrunn og er cand.polit. fra Universitetet i Bergen. Davidsen har også studert i USA (New York City). For tiden bor Davidsen i Bergen der han er forfatter på heltid.

## Bibliografi
Davidsen har skrevet fire romaner, alle utgitt på forlaget Oktober. 
* *Triggerhappy* (1998)
* *Erkki Murole* (2000)
* *Vann* (2001)
* *Holger Hansens historie* (2007)

Forfatterens siste roman, *Holger Hansens historie*, har fått overveiende gode kritikker i norsk presse

September 2010 mottok Trond Davidsen Bergen kommunes arbeidsstipend for kunstnere på kr 200 000. 

## Referanser


## Eksterne lenker
* Trond Davidsen i NRK Forfatter
*Digitaliserte bøker av Trond Davidsen i Nasjonalbiblioteket
*Artikler om og av Trond Davidsen i Norart
Trude Teige

**Trude Johanne Teige** (født 1960) er en norsk forfatter, journalist og programleder. Teige har skrevet flere historiske romaner, krimbøker, en *[[true crime]]*-bok og en kokebok. Hun var journalist og programleder i TV 2 i over 20 år. 

## Liv og virke
Teige er født og oppvokst i Herøy på Sunnmøre. Hun er utdannet fagoversetter ved Agder distriktshøyskole og har journalistutdannelse fra England.

Hun startet yrkeskarrieren som salgskoordinator i Bennex i Bergen i 1984–1985. Deretter arbeidet hun som journalist i nærradio i Kristiansand og Bergen. Hun var deretter noen år i ''Bergens Tidende'' før hun i 1986 begynte i NRK Møre og Romsdal. I 1992 gikk hun til det nyetablerte TV 2. Her var hun journalist, vaktsjef, reporter i ''Holmgang'' og nyhetsanker i ''TV 2 Nyhetene''. I 2008 tok hun over som programleder i debattprogrammet ''Tabloid'' og i 2010 fikk hun sitt eget program *[[Trude (TV-serie)|Trude]]*, et samtaleprogram der kjente mennesker fortalte ukjente historier fra livene sine. Hun sluttet i TV&nbsp;2 i 2014 for å satse på forfatterskapet.

Hun ble tildelt Kringkastingsprisen i 2008.    

### Forfatterskap
Teige forfatterdebuterte i 2002 med den historiske romanen *Havet syng*.

Hun har blant annet skrevet en serie krimbøker om TV-journalisten Kajsa Coren i hovedrollen.   

*Mormor danset i regnet* (2015) var den første av tre historiske romaner basert på hendelser under og etter andre verdenskrig; i 2021 kom den frittstående oppfølgeren *Morfar pustet med havet*, og i 2024 kom *Mormors utrolige venninner*.   

## Bibliografi
* 2002: *Havet syng* (roman)
* 2003: *Matminne frå mors kjøkken* (kokebok*)*
* 2004: *Lene seg mot vinden*, Samlaget (roman)
* 2009: *Noen vet* (kriminalroman)
* 2010: *En hjelpende hånd* (kriminalroman)
* 2012: *Svik* (kriminalroman)
* 2014: *Jenta som sluttet å snakke* (kriminalroman)
* 2015: *Mormor danset i regnet* (historisk roman)
* 2017: *Pasienten* (kriminalroman)
* 2019: *Aldri tilgi* (kriminalroman)
* 2020: *På åstedet* (*true crime*)
* 2021: *Morfar pustet med havet* (historisk roman)
* 2022: *Løgnere* (kriminalroman)
* 2024: *Mormors utrolige venninner* (historisk roman)

## Referanser


## Eksterne lenker
* Trude Teige i NRK Forfatter
Turid Høvin

**Turid Høvin** (født 1940) er en norsk lyriker.

Høvin er utdannet bibliotekar og var ansatt som distriktsbibliotekar ved Søndre Nordland fylkesbibliotek i Mo i Rana fra 1963 til 1993. Etter 30&nbsp;år i yrkeslivet flyttet hun utenlands der hun begynte å skrive dikt. Hun fikk sine første dikt på trykk i Vinduet og Vagant i 1997. Hennes første diktsamling ble utgitt i 1999.

Høvin er oppvokst i Narvik, men bosatt i Oslo.

## Bibliografi
* *Sannheter og sitatfusk* &ndash; dikt, Aschehoug (1999)
* *Senere kommer det som ligner* &ndash; dikt, Aschehoug (2000)
* *Ordene spres* &ndash; dikt, Aschehoug (2003)
* *Tankens meridian* &ndash; dikt, Aschehoug (2004)
* *Nå møtes vi* &ndash; dikt, Aschehoug (2008)
* *Det periodiske system* &ndash; dikt, Orkana (2014)
* *Hvem flyver så høyt* &ndash; dikt, Orkana (2017)
* *Rommet puster -* dagbok, Universitetet i Bergen, Etnofolkloristisk Arkiv (2021)

## Referanser
Vetle Lid Larssen

**Vetle Lid Larssen** (født 1960) er en norsk journalist og forfatter som debuterte som forfatter i 1990. 

Larssen har vært journalist i *[[Morgenbladet]]*, *[[Aftenposten]]* og spaltist i *[[A-magasinet]]*. Han har også arbeidet som frilansreporter for NRK og TV 2.  

Hans skjønnlitterære debut kom i 1990 med boka *2*. Boka var et kraftig oppgjør med 68-generasjonens forhold til barna sine og fikk mye oppmerksomhet. Flere av hans romaner er oversatt, blant annet til italiensk, dansk og tysk.

Han har blant annet mottatt Gullpennen (1991), Oslo og Bærums Riksmålsforenings pressepris (1991), Arne Hestenes’ journalistpris (1993) og Sarpsborgprisen (1996). Det kan også nevnes at han i 1991 hadde fast innslag i talkshowet *[[Byfornøyelse]]*.

Vetle Lid Larssen er sønn av skuespiller Lars Andreas Larssen og forfatteren Sonja Lid, og bror av filmskaperen Gaute Lid Larssen. Han var samboer med Tonje Steinsland.

Boka *Lucias siste reise* ble i 2021 den åttende bestselgende boka i Norge ifølge Bokhandlerforeningens bestselgerliste.

## Utgivelser
### Romaner
* : *2*
* : *I engelens munn*
* : *Kjærlighet før øya synker*
* : *Himmeltårnet*
* : *Norske Helter*
* : *1001 natt* (Cappelen Damm)
* : *Lucias siste reise* (Strawberry Publishing)
* : *De stjernekyndige* (Bonnier Norsk Forlag)

### Fortellinger
* : *Tulipandronningen*, sammen med Nico Widerberg

### Sakprosa
* : *Mannfolk. Kjente menn på pennespissen*
* : *Anti-sex*
* : *Såpe. Kledd med Frelsesarmeen*, sammen med fotograf Knut Bry
* : *Parken. Liv, flukt og drøm*
* : *Last & Lost* (antologi, Suhrkamp)
* : *Hvordan elske en far – og overleve* (Kagge)

### Skuespill
* 2006: *Kongen*

## Referanser


## Eksterne lenker
* 
*   Vetle Lid Larsen i Forfatterkatalogen hos Norsk Forfattersentrum
*  Vetle Lid Larssen i NRK
Vidar Kvalshaug

**Vidar Kvalshaug** (født 9. september 1970 i Kristiansund) er en norsk forfatter, som også har vært litteraturanmelder- og kommentator i *[[Aftenposten]]* og *[[Dagbladet]]*, og hatt ulike stillinger i norsk bokbransje.

## Forfatterskap og faglig virke
Kvalshaugs litterære debut kom i 1996 med romanen *Ingen landevei tilbake*.

Ved siden av sitt forfatterskap har Kvalshaug også vært kulturredaktør i *[[Nationen]]* og redaktør i Kagge Forlag og Forlaget Press. Han har dessuten vært morgenkåsør i NRK P2.

I juni 2013 kunngjorde han at han skulle starte eget forlag i samarbeid med Juritzen Forlag. Kvalshaugs forlag ble nedlagt i 2015, da han måtte oppsummere at det var kommet «for lite penger inn, og for få bøker ut».

Våren 2019 tiltrådte han et ettårig engasjement som redaksjonssjef for nettstedet Bok365.no, i en femti prosents stilling.

I 2020 mottok han Bjørg Vik-prisen for sine noveller.

## Bibliografi
* 1996: *Ingen landevei tilbake* (roman)
* 1997: *Ordblind gudinne* (kriminalsatire)
* 1998: *Nesten som på film* (roman)
* 2000: *Juling og andre kjærtegn* (noveller)
* 2003: *New Orleans* (reisefortelling)
* 2005: *Komme hjem og reparere hus* (noveller)
* 2009: *Kongen som må ut og hente melk* (barnebok) – illustrert av Tora Marie Norberg
* 2009: *Den første av dine aller siste sjanser* (noveller)
* 2010: *Kongen som gråt av glede* (barnebok) – illustrert av Tora Marie Norberg
* 2011: *Kongen som seiler sin egen sjø* (barnebok) – illustrert av Tora Marie Nordberg
* 2013: *Trampolineland* (noveller)
* 2013: *Det var en gang en sommer* (barnebok) – hendelsene den 22. juli 2011 forklart for barn
* 2016: *Alt på stell* (noveller), Gyldendal
* 2017: *Blodbøksommer* (noveller), Gyldendal
* 2020: *Ari. Bohemen og bøkene*, Cappelen Damm

## Familie
Vidar Kvalshaug er sønn av politikeren John Harry Kvalshaug. Han er bosatt i Oslo og var tidligere gift med journalisten Elisabeth Skarsbø Moen, som han har tre barn med.

## Referanser


## Kilder
*Presentasjon av Vidar Kvalshaug i Forfatterkatalogen på Forfattersentrums nettsider
*

## Eksterne lenker
* 
* 
*  Vidar Kvalshaug i NRK Forfatter
Vidar Sundstøl

**Vidar Sundstøl** (født 1963) er en norsk forfatter. Han er opprinnelig fra Drangedal, men bosatt i Bø i Telemark, og har tidligere blant annet bodd i Minnesota i USA.

Sundstøl gikk på Forfatterstudiet i Bø i 1987, og debuterte litterært i 2005 med romanen *Kommandolinjer*.  I 2006 kom hans andre roman, *I Alexandria*, som blant mye annet også er et portrett av den egyptiske byen Alexandria. Hans tredje roman, *Tingene hennes*, ble utgitt i 2007.

I mars 2009 fikk han Rivertonprisen 2008 «Den gylne revolver» for den psykologiske thrillerromanen *Drømmenes land*, en historisk kriminalroman som har handling fra det norsk-amerikanske miljøet i Cook County i Minnesota. *Drømmenes land* er første bok i Minnesota-trilogien, og høsten 2009 kom oppfølgeren *De døde*. Minnesota-trilogien ble fullført i 2011 med *Ravnene*.

## Bibliografi
* 2005: *Kommandolinjer* (kortroman), Tiden Norsk Forlag
* 2006: *I Alexandria* (roman), Tiden Norsk Forlag
* 2007: *Tingene hennes* (roman), Tiden Norsk Forlag
* 2008: *Drømmenes land* (kriminalroman), Tiden Norsk Forlag – *Minnesota*-trilogien I
* 2009: *De døde* (kriminalroman), Tiden Norsk Forlag – *Minnesota*-trilogien II
* 2011: *Ravnene* (kriminalroman), Tiden Norsk Forlag – *Minnesota*-trilogien III
* 2013: *Besettelsen* (roman), Tiden Norsk Forlag
* 2015: *Djevelens giftering* (roman), Tiden Norsk Forlag
* 2019: *Hullet han krøp ut av* (roman), Tiden Norsk Forlag
* 2020: *Oseberg* (roman), Tiden Norsk Forlag
* 2021: *Jeg sank* (roman), Tiden Norsk Forlag
* 2022: *En hellig lund* (roman), Tiden Norsk Forlag
* 2023: *Nattsang* (roman), Tiden Norsk Forlag
* 2024: *Dag frå natt* (roman), Tiden Norsk Forlag
* 2025: *Og likevel finnes du* (roman), Tiden Norsk Forlag

## Referanser


## Kilder
*Presentasjon av Vidar Sundstøl i Forfatterkatalogen på Forfattersentrums nettsider

## Eksterne lenker
* Vidar Sundstøl i NRK Forfatter
* Facebook: https://www.facebook.com/sundstol
* Sundstøls profil hos Tiden Norsk Forlag
Tormod Haugland

**Tormod Haugland** (født 1962) er en norsk forfatter.

Haugland har gitt ut en rekke romaner samt flere diktsamlinger, noveller, essays og skuespill. Fra og med romanen *Om dyr og syn* har han brukt sitt eget liv som ramme for fortellingene.

Da han i 2024 ga ut romanen *Sirenene*, ga NRKs anmelder Knut Hoem terningkast seks og mente at Haugland med den utgivelsen «har skrive ein av sine beste romanar». Juryen for Lytternes romanpris, som tildeles av NRK Radio, kåret i mars 2025 boken til den beste norske romanen utgitt i 2024.

## Bibliografi
* 1994: *Under* (roman)
* 1995: *Varmare* (roman)
* 1997: *Heller* (roman)
* 1998: *På øya* (diktsamling), Oktober forlag
* 1999: *Orden* (noveller), Oktober forlag
* 2000: *Verd* (roman), Oktober
* 2002: *To stykke* (skuespill), Oktober
* 2004: *Inkarnasjon* (roman), Oktober
* 2005: *I Den Sjette Verda* (roman), Oktober
* 2006: *No Mar* (roman), Oktober
* 2008: *Orm, ugla og and. Prosa obskura; tekstar 1994–2007* (essays), Oktober
* 2010: *Romberg. Kvinner og kriminalitet* (roman), Oktober
* 2012: *Straumen går* (diktsamling), Oktober
* 2015: *Mørk materie* (roman), Oktober
* 2017: *Om dyr og syn* (roman), Oktober
* 2019: *Om søvn og mørke* (roman), Oktober
* 2021: *Om livet på jorda* (roman), Oktober
* 2024: *Sirenen*e (roman), Oktober

## Referanser


## Eksterne lenker
* Presentasjon av Tormod Haugland i Forfatterkatalogen på Forfattersentrums nettsider
* Tormod Haugland i Substrat Journal
*Forfattersamtale ved Bergen Offentlige Bibliotek 15. april 2020
Yvonne C. Kuhn

**Yvonne Christine Kuhn** (født 1971) er en norsk forfatter. Debuten *Det er trikken i ditt liv* vant Gyldendals konkurranse om beste kjærlighetsroman.

## Bibliografi

* *Den riktige Rafferty*, 2006, Gyldendal
* *Det er trikken i ditt liv*, 2004

## Referanser


## Eksterne lenker
* Yvonne C. Kuhn i NRK Forfatter
* Yvonne C. Kuhn i Aftenposten Alex
Jo Van Fleet

**Jo Van Fleet** (født 30. desember 1915 i Oakland i California, død 10. juni 1996 i Queens i New York City) var en amerikansk teater- og filmskuespiller.

For sin første filmrolle, som Kate, moren til James Deans rollefigur, i filmen *[[Øst for Eden]]*, (*East of Eden*) vant Van Fleet i 1955 en Oscar for beste kvinnelige birolle. Hun har en stjerne på Hollywood Walk of Fame.

Van Fleet gjorde en minneverdig innsats i rollen som den eldre dyreelskende kvinnen Amy Wilder i episoden «The Trouble with Amy» av *[[Bonanza]]* i 1970.

## Filmografi (utvalg)
* 1955 – *[[Øst for Eden (film)|Øst for Eden]]*
* 1967 – *[[Rebell i lenker]]*
* 1976 – *[[Leieboeren]]*

## Referanser


## Eksterne lenker
* 
*
Scott Carson

**Scott Paul Carson** (født 1985) er en engelsk fotballspiller som pr. oktober 2025 er klubbløs.

## Klubbfotball
### Liverpool
Carson kom fra Leeds United i 2005 og ble med det manager Rafael Benitez' første engelske signering for om lag 12 mill. kroner. Han har siden overgangen i januar 2005 spilt fire kamper for klubben som vant mesterligaen i samme år. Deriblant hans debut i tapet mot Newcastle United FC og Mesterligadebuten i seieren mot Juventus.

#### Lån hos andre klubber
Sesongen 2006-2007 spilte han på utlån for Charlton Athletic FC og tok raskt over som førstemålvakt. Frem til da hadde den jobben tilhørt nordmannen Thomas Myhre. Carson debuterte for Charlton mot West Ham 19. august 2006 og imponerte stort med draktnummer 36, i en sesong der hele laget slet med dårlig form. Grunnet hans gode spill fikk han tittelen *Charlton's Player of the Year*, valgt av klubbens fans. Derfor ble Scott Carson hentet tilbake til Liverpool, for å gi den etablerte José Reina kamp om den ene målvaktsplassen. Etter en bra sesong på utlån hos Charlton Athletic, vendte Carson tilbake til Liverpool FC. Selv om Dudek hadde gått til Real Madrid var Carson fremdeles bak Pepe Reina som førstevalg i Merseyside-klubben, noe som fikk Carson til å bli bekymret for landslagsplassen om han forble i Liverpool.

Den 10. august 2007 ble Carson igjen utlånt, denne gang til Aston Villa FC for 2 millioner britiske pund, trass i at Benitez hadde sagt at Carson ville bli for å bli 2. keeper bak Pepe Reina. Carson trodde hans sjanser til en landslagskarriere ville bli hindret av nok et år på benken, og etter en samtale med Benitez, fikk han lov til å gå på utlån, mens Liverpool hentet Charles Itandje fra Lens som 2. keeper. 10. november 2007 avslørte Carson at Villa og Liverpool hadde fremforhandlet en avtale om å gjøre lånet til en permanent overgang, til en verdi av mellom £8-10m, noe som ville gjort han til den dyreste keeperen i Storbritannia på den tiden.

Sommeren 2008 ble det kjent at Carson var på vei vekk, og 14. juli 2008 skrev BBC News at Stoke City FC hadde fått akseptert et bud på Scott. West Bromwich Albion fikk også et bud på Carson akseptert.

### West Bromwich Albion FC
Den 18. juli 2008 skrev Carson under på en fireårskontrakt med «The Baggies» etter at klubbene ble enige om en overgangssum på £3.25millioner, som kan stige til £4millioner etterhvert.

## Landslagsspill
Carson ble kalt opp til Englands U21 tropp i 2003, til tross for sin unge alder (18) og at han ikke ennå hadde spilt en førstelagskamp for Leeds. Han er nå spilleren som står med flest kamper for U21, med 28 kamper som han nådde under UEFAs U21 mesterskap. I 2006 ble Scott Carson tatt ut til Englands VM-tropp, som erstatter for en skadet Robert Green, men fikk ikke spilt én eneste kamp.

## Meritter
**Liverpool**
* 2004/2005 UEFA Champions League
* 2005/2006 UEFA Super Cup

**Personlige**
* 2006/07 Charlton Player Of The Year

## Referanser


## Eksterne lenker
* 
* Liverpool.no om Carson
* Liverpools hjemmeside om Carson
Eva Marie Saint

**Eva Marie Saint** (født 1924) er en amerikansk skuespiller.
 
Eva Marie Saint vant i 1954 en Oscar for beste kvinnelige birolle for sin rolle som «Edie Doyle» i filmen *[[Storbyhavnen]]*, (*On the Waterfront*). Hun spilte rollen som Kate i serien *[[I ville vesten]]* (*How the west was won*). Hun har to stjerner på Hollywood Walk of Fame, en for film og en for TV.

## Filmografi

## Awards og nominasjoner

## Referanser


## Eksterne lenker
*
Donna Reed

**Donna Reed** (født **Donna Belle Mullenger** 27. januar 1921 i Denison i Iowa, død 14. januar 1986 i Beverly Hills i California) var en amerikansk skuespillerinne.

For sin rolle som den prostituerte Alma i filmen *[[Herfra til evigheten|Herfra til Evigheten]]*, *(From Here to Eternity)* vant Reed i 1953 en Oscar for beste kvinnelige birolle. Hun har fått en stjerne på Hollywood Walk of Fame.

## Referanser


## Eksterne lenker
* 
*
Torbjørn Dyrud

**Torbjørn Dyrud** (født 1974) er en norsk musiker, komponist, sanger og tekstforfatter. Dyrud er født og oppvokst på Toten, og er bosatt på Kapp.

Han er utdannet kirkemusiker fra Norges musikkhøgskole i årene 1996–2000, og tok diplomeksamen i kordireksjon ved Kungliga Musikhögskolan i Stockholm i 2003, etter to års studier hos professor Anders Eby. Han har også studert komposisjon og improvisasjon. Dyrud har tidligere vært dirigent i vokalensemblet Ginnungagap, Oslo Kammerkor og Cor, men arbeider først og fremst som musiker og artist.

I 2004 mottok Dyrud Edvard-prisen fra TONO i kategorien vokalmusikk for *Lovesongs*-triologien. Han har utgitt *Quietly to the Fields* (2008) og *Alabaster Box Liturgy* (2009) med henholdsvis piano- og orgelimprovisasjoner, han har skrevet pasjonsmusikk til Nidaros Domkor og hans kormusikk fremføres jevnlig rundt omkring i verden.

Dyrud har siden 2007 vært musikalsk ansvarlig for sommershowet Urbane Totninger, med blant andre komikeren Gustav Nilsen. Forestillingen, som spilles på Toten, ble i 2011 og 2014 årets mest besøkte norske sommershow med over 30 000 besøkende.. Han har også skrevet musikk til to barnemusikaler, der *Robin Hood - Heller fredløs enn pingle* (2017) ble nominert til Musikkteaterprisen. 

Siden 2010 har Dyrud fokusert på sitt arbeid med egne viser på totning. *Detti er heme* ble utgitt på Grappa våren 2013.

Utgivelsen av Dyruds pasjon *Out of Darkness* med Nidaros domkor under dirigent Vivianne Sydnes på plateselskapet 2L (2013) ble Grammy-nominert i desember 2014 .

Dyrud er en hyppig brukt pianist, og har deltatt på innspillinger med blant andre Tora Augestad og Hildegunn Øiseth.

## Plateutgivelser
* *Din første jul* (2020) - singel
* *Kan du ikke være med uti* (2020) - singel, med Sofia Dyrud
* *Under sola, gjennom regnet* (2017) - viser
* *Piano Music* (Indigoboom 2015) - pianomusikk
* *Detti er heme* (Grappa 2013) - viser
* *Alabaster Box Liturgy* (Grappa 2009) – orgelimprovisasjoner.
* *Quietly to the Fields* (Grappa 2008) – pianoimprovisasjoner og trio.

## Innspilte korverker
* «Ottos mops» med Den norske studentersangforening på platen *For fulle seil* (2021), dirigent Marit Tøndel Bodsberg
* «Lovesongs I, II og III» og «Med en bukett» med Ensemble 96 på platen *So is my love* (2L 2017), dirigent Nina T. Karlsen
* «Out of Darkness» med Nidaros domkor, dirigent Vivianne Sydnes (2L 2013)
* «Snart kysser hun sin venn i rosenhagen» med Uranienborg Vokalensemble på platen *Song* (2L 2013), dirigent Elisabeth Holte
* «Du, med det skarpe sverd» med Nidaros domkor på platen *Nidaros* (2L 2010), dirigent Vivianne Sydnes
* «Snart kysser hun sin venn i rosenhagen» med Schola Cantorum på platen *Audiens* (2L 2009), dirigent Tone Bianca Sparre Dahl
* «Lovesongs I, II og III» med Ginnungagap på platen *We Know Not Where The Dragons Fly* (Simax 2005), dirigent Kjetil Almenning
* «Conserva me Domine» med Ginnungagap på platen *Cor* (Pro Musica 2001), dirigent Torbjørn Dyrud

## Referanser


## Eksterne lenker
* 
*  Torbjørn Dyruds hjemmesider
*  Torbjørn Dyrud på Lulu
*  Urbane Totninger
Torvhund

**Torvhund**, eller **torvmosehund**, (*Canis lupus palustris*, *C. familiaris palustris*), av og til også kalt **torvspitz**, var en prehistorisk ganske liten tamhund som av en type kan ha lignet dagens små nordlige spisshunder, som for eksempel buhund, lundehund, lapphunder, finsk spets, norrbottenspets og västgøtaspets med flere, eller tilsvarende store nordlige pariahhunder. Det er blant annet funnet beviser for typen i arkeologiske funn fra Norge, Sverige, Sveits og Tyskland.

Torvhunder er funnet flere steder i Eurasia og Nord-Afrika, Funnene dateres gjerne til tidsrommet  år før vår tidsregning. Slike funn er som oftest gjort på eller like ved boplasser som dateres til oldtiden, som etter Ertebøllekulturen ved Limfjorden på Nord-Jylland og Kongemose- og Maglemosekulturene i Skåne. Det første funnet ble gjort i et såkalt pælebygningskulturlag i Tirol. Typen har derfor også gått under navnet *pælebygningsspitz*.

Man antar at torvhunden har livnært seg som en pariahund i begynnelsen, men senere gradvis mer og mer som en hund eiet av mennesket. En svensk avhandling antyder at hundene kan har variert noe i størrelse. Ulik slitasje på samme type beinfragmenter antyder også at hundene kan ha hatt ulike oppgaver.

## Referanser
Kim Hunter

**Kim Hunter** (født **Janet Cole** 12. november 1922 i Detroit i Michigan, død 11. september 2002 i New York City i New York) var en amerikansk skuespiller.

Hunter vant Oscar for beste kvinnelige birolle for rollen som Stella Kowalski i filmen *[[En sporvogn til Begjær]]* (1951). Hun har fått to stjerner på Hollywood Walk of Fame.

## Filmografi (utvalg)
* 1951 – *[[En sporvogn til Begjær]]*
* 1968 – *[[Apeplaneten]]*
* 1970 – *[[Apeplanetens hemmelighet]]*
* 1971 – *[[Flukten fra Apeplaneten]]*

## Referanser


## Eksterne lenker
* 
*
Flagstaff

:*Flagstaff kan også vise til [[Flagstaff jernbanestasjon]] i Melbourne.*

**Flagstaff** er en by i den amerikanske delstaten Arizona. Byen er den største i nordlige Arizona og er hovedsete for Coconino fylke. Estimatet for 2004 satte folketallet til 57&nbsp;038. Byen fikk status som by («town») i 1894 og status som storby («city») i 1928. Den ligger i en høyde av 2&nbsp;000 meter. Omkring byen er det svære furuskoger. Bynavnet Flagstaff kommer av at en furu herfra ble gjort om til en stor flaggstang i 1876.

Løytnant Edward Fitzgerald Beale og hans kompani kom til området allerede i 1855, men Thomas F. McMillan regnes som den første permanente bosetteren som bygget en hytte i 1876. Takket være tømmerindustrien, småfe- og storfeproduksjon, og ved hjelp av jernbanen, begynte Flagstaff å vokse.

Lowellobservatoriet ble bygget i Flagstaff i 1894 av Percival Lowell. Det var ved dette observatoriet at det som da ble regnet som solsystemets niende planet, Pluto, ble oppdaget i 1930.

Den største arbeidsgiveren i byen er Northern Arizona University som het Arizona Teacher's University fra den ble grunnlagt i 1899 til 1966. Institusjonen har omtrent 20&nbsp;000 studenter. Byen har også variert sekundærindustri, og turistindustrien er betydelig året rundt.

## Annet
Alexander Dale Oen døde her under treningsopphold med svømmelandslaget den 30. april 2012.

## Referanser


## Eksterne lenker
*
Columbia Records

**Columbia Records** er det eldste plateselskapet som ennå er aktivt. Selskapet ble opprettet i 1888. Selskapet ble i 2008 kjøpt av Sony Music Entertainment.

## CBS Records
Columbia Records var i 1927 med på å grunnlegge CBS, men solgte seg ut allerede i 1928. I 1938 ble selskapet kjøpt opp av nettopp CBS, som var eier frem til 1988 da Sony kjøpte opp selskapet CBS Records Group fra CBS Corporation. Selskapet hadde lenge en distribusjonsavtale for Europa med EMI, men avsluttet denne kontrakten i 1951. Deres nye europeiske samarbeidspartner ble Philips Records, og denne avtalen varte til 1961. 

Columbia startet sitt eget distribusjonsselskap for land utenfor USA og Canada i 1962, men kunne ikke benytte navnet Columbia Records. EMI eide de globale rettighetene til navnet, med unntak for USA og Canada, og navnet *CBS Records* ble derfor valgt. Dermed ble Columbias artister utgitt på CBS Records i resten av verden. 

Ved Sonys oppkjøp av CBS Records Group, inkludert Columbia Records, var en av betingelsene at CBS beholdt navnerettighetene til CBS Records. Columbia Records eksisterer i dag som et underselskap til Sony BMG, mens CBS Records ble gjenopplivet som plateselskap underlagt CBS Corporation i 2006.

## Referanser


## Eksterne lenker
*
Gloria Grahame

**Gloria Grahame** (født **Gloria Grahame Hallward** 28. november 1923 i Los Angeles i California, død 5. oktober 1981 i New York City i New York) var en amerikansk skuespiller.
  
Grahame vant Oscar for beste kvinnelige birolle for rollen som Rosemary Bartlow i filmen *[[Blendende løgn]]* (1952). Hun har fått en stjerne på Hollywood Walk of Fame for sin innsats innen filmen. 

## Filmografi (utvalg)
* 1946 – *[[Livet er vidunderlig]]*
* 1950 – *[[Nakne nerver]]*
* 1952 – *[[Verdens største show]]*
* 1952 – *[[Skjer det i natt?]]*
* 1952 – *[[Blendende løgn]]*
* 1953 – *[[Jeg er loven]]*
* 1954 – *[[Blindt begjær]]*

## Referanser


## Eksterne lenker
* 
* 
* 
*
Josephine Hull

**Josephine Hull** (født som **Josephine Sherwood** 3. januar 1886 i Newtonville i Massachusetts, død 12. mars 1957) var en amerikansk skuespiller. Hun hadde en lang suksessfull karriere, på Broadway før hun debuterte på film.

For sin rolle som «Vera Louise Simmons» i filmen *[[Harvey (film)|Harvey]]* vant Hull i 1950 en Oscar for beste kvinnelige birolle. Hun har fått en stjerne på Hollywood Walk of Fame.

## Referanser


## Eksterne lenker
* 
*
Sony BMG Music Entertainment

**Sony BMG Music Entertainment** er resultatet av en fusjon mellom Sony Music Entertainment (en del av Sony) og Bertelsmann Music Group (BMG) (del av Bertelsmann AG) den 5. august 2004. 

Før samarbeidet ble innledet, var både BMG og Sony blant de «fem store» plateselskapene, som etterpå ble en av de «fire store» plateselskapene, grunnet sammenslåingen. 
**Sony BMG Music Entertainment** hadde flere datterselskaper under seg, som Arista Records, Columbia Records, Epic Records, J Records, RCA Victor, RCA Records, Sonic Wave America med flere. 

I 2008 solgte Bertelsmann AG sin halvpart i selskapet, og dermed ble Sony eneeier og endret navnet tilbake til **Sony Music Entertainment Inc.**
MF «Strand» (1982)

**MF «Strand»** var en bilferge bygget ved Sterkoder Mek. Verksted, Kristiansund i 1982 for Det Stavangerske Dampskibsselskap. Overført til Rogaland Trafikkselskap i 1990. Fergen var eid av Norled og gikk i sambandet Ranavik–Skjersholmane. Den var søsterskip til MF «Trondenes».

29. oktober 2016 brant fergen i dokk hos Wärtsilä på Rubbestadneset. I 2017 ble fergen opphugget til spiker.

## Teknisk informasjon
*Byggeår: 1982 – Oppgradert 1996
*Bygget av: Sterkoder Mekaniske Verksted AS (#94)
*Brutto RT: 1479
*Netto RT: 534
*Lengde:67,584 m
*Bredde:13,700 m
*Dybde: 4,500 m
*Fart: 14 knop
*Personbilkapasitet: 75
*Passasjerkapasitet: 471
*Motor: 7AXA Wichmann dieselmotor

## Referanser


## Eksterne lenker
* 
*  MF «Strand»  på Fjordfaehren.de
Marianne Bernadotte

**Marianne Bernadotte**, grevinne av Wisborg, tidligere **(Gullan) Marianne Lindberg** (1924–2025) var medlem av den svenske kongefamilien. Hun var skuespiller, kjent fra filmer som *[[Ett dockhem]]* (1956), *Kulla-Gulla* (1956) og *Lejon på stan* (1959). 

Fra 1961 var hun gift med grev Sigvard Bernadotte, tidligere prins av Sverige og sønn av kong Gustav VI Adolf av Sverige. 

## Referanser


## Eksterne lenker
* 
*
Steinar Supphellen

**Steinar Supphellen** (1939–2023) var en norsk historiker. Han var professor ved Institutt for historie ved Norges teknisk-naturvitenskapelige universitet (NTNU) i Trondheim, og var i flere år instituttleder samme sted. Hans forskningsinteresser var innen norsk og europeisk historie 1500&ndash;1800, politisk og administrativ historie, sosial- og skolehistorie, byhistorie og kirkehistorie. Han var preses i Det Kongelige Norske Videnskabers Selskab (DKNVS) 2005–2010.

I 2004 ble Supphellen tildelt SINTEFs pris for fremragende pedagogisk virke.
I 2015 mottok han, sammen med professor Kristian Fossheim, DKNVS' høyeste utmerkelse, Gunnerusmedaljen, for sitt arbeid med selskapets 250-årsjubileum.

## Referanser

## Eksterne lenker
Skjorta (Molde)

**Skjorta** er et fjell i Eresfjord i Molde kommune i Møre og Romsdal. Fjellet har en høyde på 1&nbsp;711 meter over havet.

Fra 2007 har det blitt arrangert skirenn (Skjortarennet) på fjellet.



## Referanser




## Eksterne lenker
* Skjortarennet.no Informasjonsside om skirennet
* ifriluft.net Turbeskrivelse
* Maleriet «Skjorta» av Rolf Groven
John Porcelly

**John «Porcell» Porcelly** er en amerikansk hardcore-gitarist fra USA. Sammen med Ray Cappo, som han hadde spilt sammen med i Violent Children dannet han i 1985 bandet Youth of Today, der han var med gjennom hele bandets eksistensperiode. Han spilte også gitar i Judge mellom 1987 og 1991, og var vokalist i konseptbandet Project X. Senere ble han med i Cappos nye band Shelter, som han forlot i 2000 fordi han mente det sviktet sine spirituelle røtter og fordi han stiftet familie. Han driver i dag plateselskapet Fight Fire With Fire og spiller i det gjenforente bandet Bold.

Porcell er kanskje først og fremst kjent som en live-gitarist, der han er kjent for ikke å holde seg i ro. Gitarspillet hans har også hatt en stor innvirkning på straight edge-gitarister i ettertid, ikke minst fordi flere av bandene hans har vært toneangivende innenfor området. Siden midten av 1990-tallet har Porcell også vært medlem av Hare Krishna-bevegelsen.

## Diskografi
### Med Youth of Today
* Can't Close my Eyes (7", Positive Force Records 1985)
* Break Down the Walls (LP, Wishing Well Records 1986)
* We're Not in This Alone (LP, Caroline Records 1988)
* Disengage (7", Revelation Records 1990)
* Take a Stand – live (LP/CD, Lost & Found Records 1993)

### Med Project X
* Straight Edge Revenge (7", Schism Records 1987, CDS, Bridge Nine Records 2005)

### Med Judge
* New York Crew (7", Schism Records 1988/Revelation Records 1989)
* Chung King Can Suck It (LP, Revelation Records 1989)
* Bringin' It Down (LP/CD, Revelation Records 1989)
* There Will Be Quiet... (7"/MCD, Revelation Records 1990)
* What It Meant: The Complete Discography (CD/2xLP)

### Med Ray Cappo
* Ray and Porcell (7", Revelation Records 1989)

### Med Shelter
* Attaining the Supreme (LP/CD, Equal Vision, 1995)
* Mantra (CD, Roadrunner, 1995)
* Beyond Planet Earth (CD, Roadrunner, 1997)
* When 20 Summers Pass (CD, Victory, 2000)

### Med Better Than a Thousand
* Just One (LP/CD, Revelation Records, 1997)
* Value Driven (LP/CD, Epitaph, 1999)
* Split med Face of Change og 28 Days (7", DEA, 1999)

### Med Never Surrender
* Never Surrender (MCD, Fight Fire With Fire, 2003)

### Med Last of the Famous
* Music or the Misery (CD, 456, 2004)

## Eksterne lenker
* 
*
Phil Hartman

**Philip Edward Hartmann** (1948–1998) var en canadiskfødt amerikansk skuespiller, komiker og grafisk designer. Han begynte karrieren i et komikerensemble sammen med blant andre Jon Lovitz. Hartman designet logoen til Crosby, Stills & Nash, og omslagene til de tre første albumene til America. I 1986 ble han medlem av *[[Saturday Night Live]]*. Han deltok i 52 episoder av *[[Simpsons]]* som (blant andre) advokaten Lionel Hutz og filmstjernen Troy McClure. Han medvirket blant annet i filmene *Pee-Wee's Big Adventure*, *[[Greedy]]*, *Houseguest*, *Coneheads*, *Stuart Saves His Family*, *Sgt. Bilko*, *[[Saken er biff]]*, *CB4*, *[[Bjelleklang (film fra 1996)|Bjelleklang]]* og *[[Small Soldiers]]*.

Den 28. mai 1998 ble Phil Hartman drept av sin kone, Brynn Hartman, i deres hjem i Encino i California. Brynn skjøt Phil tre ganger mens han sov, og noen timer senere skjøt hun seg selv.

## Filmografi
### Film

### TV

## Referanser


## Eksterne lenker
* 
* 
*
Microsoft Train Simulator

**MSTS** eller **Microsoft TrainSimulator** er en simulator produsert av Microsoft og utgitt i 2001.
Simulatoren går ut på å fremføre et tog trygt og komfortabelt etter de reglene som gjelder på jernbanen.

## Spillets poeng
I MSTS kan man kjøre i to moduser; activity eller explore mode. I førstnevnte skal man fullføre et oppdrag, det kan f.eks. være å kjøre et persontog mellom stasjoner, eller å sortere godsvogner på skiftetomta. I explore mode finnes ingen regler, da kan man kjøre rundt fritt og utforske ruten.

## Ruter
Originalt kommer 6 ruter med til MSTS.
En rute er en bane, en level. Med hver rute medfølger passende tog og en del aktiviteter.
*Innsbruck-St.Anton. En rute satt i Østerrike på 1930-tallet. Her skal spilleren kjøre den kjente Orientekspressen gjennom de østerrikske alpene med damplokomotiv.
*Settle-Carlisle. Denne engelske ruten er satt til 1920-tallet, og man kan her kjøre Flying Scotsman, et kjent britisk damplokomotiv.
*Hiatsu Line. En japansk moderne rute. Store høydeforskjeller og mange små landsbyer er typisk for denne ruten. Togene kjøres med motorvogn-typen KIHA31 og er i MSTS gjengitt i to ulike varianter.
*Tokyo-Hakone. Nok en japansk rute, denne gang fra Tokyo. Kjør lokaltog på et sterkt trafikkert jernbanenett i en av verdens største byer.
*North-East Corridor. Kjør høyhastighetsstog på USAs østkyst mellom Washington og Philadelphia med Acela-Express eller HHP-8.
*Marias Pass. Denne ruten har tunge amerikanske godstog over Marias Pass i Montana. Her kan man velge Dash9-44CW eller GP38 som lokomotiv.

### Oppdatering
Microsoft har utgitt en oppdatering til MSTS v 1.2. Denne inneholder noen mindre fikser + nytt materiell, et engelsk Class 50, og et amerikansk SD40-2. Begge er diesel-lokomotiver. I tillegg medfølger noen vogner.
Oppdateringen finnes gratis på Microsofts MSTS-sider.

## MSTS 2
I 2002 annonserte Microsoft en oppfølger til MSTS. Denne skulle inneholde en lang rekke ting som ikke finnes i utgave 1, blant annet fungerende dreieskiver. MSTS2 var annonsert utgitt i 2009. Oppfølgeren ble utsatt på ubestemt tid da Microsoft 23. januar 2009 la ned ACES Game Studios som stod for utviklingen.

## MSTS i dag
Til tross for at MSTS ble utgitt i 2001, er den fortsatt en populær simulator. Dette skyldes nok blant annet at man lett kan utvide med nye tog og ruter. På Internett finnes mange gratis tilleggspakker, både nye tog og banestrekninger. Det finnes også kommersielle tilleggspakker, først og fremst med USAs jernbaner som forbilde.

## Norsk MSTS
Mange nordmenn ønsker å kjøre norske tog på norske baner i MSTS. Det finnes en del norske tilleggspakker gratis på Internett. Nesten hele NSBs lokomotivpark er representert, og flere norske ruter er tilgjengelige.

## Referanser


## Eksterne lenker
* 
* Amerikansk side
* Norske tillegg, gratis
Djimi Traoré

**Djimi Traoré** (født 1980) er en fransk-malisk fotballtrener og tidligere -spiller, som er manager for s U19- og U21-lag. Han har 10 landskamper for .

Traoré debuterte for den engelske klubben , mot , i september 1999. Han kom til Liverpool fra franske . Senere spilte han for RC Lens, Charlton Athletic FC, Portsmouth FC, Stade Rennais FC og Birmingham City FC, før han returnerte til fransk fotball og spill for Monaco og . Traoré la opp som profesjonell fotballspiller etter et opphold i amerikanske Seattle Sounders.

## Meritter
* Mali sitt landslag:
** 10 A-landskamper med 1 mål
* Lens
** 2001/02 Nr 2 i den franske toppserien
* Liverpool
** 2001/02 Charity Shield
** 2002/03 Liga-cupen
** 2004/05 UEFA Champions League
** 2006 FA-cupen

## Referanser


## Eksterne lenker
* 
* Liverpool.no sin hjemmeside om Traoré
Marcus Antonius (andre betydninger)

**Marcus Antonius** er et navn som tilhører en familie av romerske generaler og politikere:

* Marcus Antonius, den mest kjente i familien, nær kollega av Julius Cæsar og elskeren til Kleopatra,
* Marcus Antonius Creticus, hans far
* Marcus Antonius Orator, hans farfar
* Marcus Antonius Antyllus, hans sønn
Fritt radiospektrum

**Fritt radiospektrum** (eller åpent radiospektrum) er en bevegelse først og fremst for å påvirke offentlige myndigheter til å tilby mer ulisensiert radiospektrum, radiofrekvens-spektrum som er tilgjengelig til bruk for alle. Tilhengere av «allmenning-modellen» for åpent radiospektrum støtter en framtid hvor hele spektrumet er delt ved bruk av internett-protokoller for å kommunisere med hverandre, og smarte innretninger som finner det mest effektive energinivået, frekvens og mekanisme. Tidligere myndighetspålagte begrensninger på hvem som kan ha stasjoner og hvem som ikke kan vil bli fjernet, og enhver vil få lik mulighet til å benytte eteren til sin egen radiostasjon, fjernsynsstasjon eller til og med kringkasting av sitt nettsted. En framtredende talsmann for åpent spektrum er amerikaneren Lawrence Lessig.

Nasjonale myndigheter tildeler nå frekvensbånd (noen ganger basert på retningslinjer fra ITU) til bruk av alle så lenge de respekterer visse tekniske rammebegrensninger, særlig en begrensning på total senderstyrke. Ulisensierte frekvensbånd er desentralisert: det er ingen lisensbetalinger eller sentral kontrollinstans for brukere.

Tradisjonell bruk av ulisensierte frekvensbånd inkluderer trådløse telefoner og spedbarnsmonitorer. En samling av nye teknologier som utnytter ulisensierte frekvensbånd inkluderer Wi-Fi, Ultra Wideband, spread spectrum, programvaredefinert radio, kognitiv radio og mesh networks.

## Radioastronomiens behov
Astronomer bruker mange radioteleskoper til å betrakte objekter som pulsarer i vår egen galakse og i fjerntliggende radiogalakser opptil halve avstanden av den observerbare sfæren av vårt univers. Bruken av radiofrekvenser til kommunikasjon skaper forurensning fra astronomenes synspunkt, i beste fall støy, eller blender i verste fall fullstendig det astronomiske samfunn for visse slags observasjoner av svært fjerntliggende objekter. Ettersom fler og fler frekvenser blir benyttet til kommunikasjon blir derfor astronomiske observasjoner mer og mer vanskelige. 

Forhandlinger for å forsvare de delene av spektrumet som er av størst nytte for observering av universet utføres for det meste av det internasjonale astronomiske miljøet, som en innsats på grasrotnivå, og koordineres i *vitenskapskomiteen for frekvenstildelinger for radioastronomi og romvitenskap*.

Forholdet mellom talspersoner for fritt radiospektrum og radioastronomer er uklart ettersom de førstnevnes liste over ofte spurte spørsmål ikke omtaler radioastronomiens behov.

## Referanser


## Eksterne lenker

* Open Spectrum FAQ
* Åpent spektrum: En brikke til overaltrekkende konnektivitet
* The Open Spectrum Foundation (Stiftelsen for fritt radiospektrum)
* Radio Revolution, av Kevin Werbach (pdf)
* Open Spectrum THE NEW WIRELESS PARADIGM (pdf)
* Open Spectrum UK
* Beskyttelse av radioastronomi, av Tim Hunter
* Komiteen for radioastronomifrekvenser – inkluderer liste of frekvenser som er nyttige for å betrakte universet
* Scientific Committee on Frequency Allocations for Radio Astronomy and Space Science (IUCAF) (*vitenskapskomiteen for frekvenstildelinger for radioastronomi og romvitenskap*)
Miki Roqué

**Miquel Roqué Farrero**, best kjent som **Miki Roque**, (født 8. juli 1988 i Tremp, Catalonia, død 24. juni 2012) var en spansk fotballspiller som senest spilte for Real Betis. 

Han ble kjøpt fra den spanske klubben Lleida, i august 2005 av Rafael Benitez.
Roque spilte vanligvis midtstopper på reservelaget til  sammen med Godwin Antwi, men kunne også settes inn som høyreback. Han deltok da Liverpools juniorlag vant FA Youth Cup i 2006, og debuterte for Liverpools førstelag mot Galatasaray 5. desember 2006 i det 85. minutt.

I mars 2011 fikk han diagnosen kreft i bekkenet.. Han døde av dette 24. juni 2012, i en alder av 23 år.
 
## Meritter
* Liverpool
** 2005/06 FA Youth Cup

## Karriere som spiller
*(Sist oppdatert [[1. juni]] [[2006]])*

* Inklusive nasjonale og internasjonale cup-turneringer

## Referanser


## Eksterne lenker
* 
* Liverpool.no om Roque
* Profil på FootballDatabase.eu
* Profil på ZeroZeroFootball.com
* Betis offisielle profil
* BDFutbol profil
Karelsk bjørnehund

**Karelsk bjørnehund** (FCI #048) er en utpreget brukshund med røtter fra Karelen, på grensen mellom Finland og Russland. Den regnes som en nær slektning av russisk-europeisk laika og tilhører de nordiske spisshundene. På finsk heter den *karjalankarhukoira*.

## Opprinnelse og alder

Opphavet til karelsk bjørnehund er usikkert, men den regnes som en nær slektning av russisk-europeisk laika. Trolig er den også i slekt med jämthund. Den oppsto trolig på Karelen under 1800-tallet, det området som ligger på begge sider av den finsk-russiske grensen nord for St. Petersburg. Noen hevder at den har blodslinjer fra såkalte *utchakhunder*, en type russiske gårdshunder.

Man regner med at rasen ble renavlet fra begynnelsen av 1900-tallet og fram mot slutten av 1930-åra. Den har altså fått sin endelig utforming i relativt moderne tid. På 1960-tallet var rasen på sterk retur, men den har tatt seg noe opp igjen siden da. Rasen er imidlertid ikke særlig populær utenfor Karelen, Sverige og Norge.

Rasen ble opprinnelig brukt til jakt på elg, senere også til jakt på bjørn og annet storvilt. FCi anerkjente rasen i 1946.

## Utseende, anatomi og fysikk
Karelsk bjørnehund er kompakt bygget og noe lenger enn høy. Kroppen er fast og muskuløs. Bystkassen rommelig og dyp, og ryggen smidig og rett. Kraftfull hals. Kileformet hode med bred skalle og tydelig markert stopp. Kraftig og dypt snuteparti med tynne tørre lepper. Spisse, mellomstore stående ører som er noe avrundet. halen er middels lang og høy ansatt. Den bæres ringlet over ryggen. Muskuløs kraftig benstamme, som ender i kompakte litt avrunda labber med pelskledde sider.

Pelsen er rett og stiv. Noe lenger rundt halsen, på ryggen og langs baksiden av lårene og undersiden av halen. Underullen er myk og tett. Fargen er sort med matt kastanjebrun skiftning, som forårsakes av underullen. Hvite flekker eller tegninger på hodet, halsen, brystet, buken og beina.

Hannene blir gjerne ca. 54&ndash;60&nbsp;cm  i skulderhøyde og veier normalt omkring 25&ndash;28&nbsp;kg. Tispene blir gjerne ca. 49&ndash;55&nbsp;cm i skulderhøyde og veier normalt omkring 22&ndash;25&nbsp;kg.

## Bruksområde
Karelsk bjørnehund er en utmerket brukshund, og da spesielt som jakthund på storvilt. Den har en meget godt utviklet luktesans som den bruker aktiv og energisk når den jakter. Den har også gode egenskaper som familiehund dersom aktivitetsbehovet stimuleres tilstrekkelig.

## Lynne og væremåte
Karelsk bjørnehund utmerker seg ikke særlig som selskapshund, selv om den er både lojal og rolig. Den er svært selvstendig, modig og ivrig og trenger stimuli av sitt jaktinstinkt. Stimuleres aktivitetsbehov og jaktlyst er den en herlig og hengiven familiehund. Den egner seg dårlig som trekkhund. Rasen trenger en meget tydelig og udiskuterbar leder, og tidlig og konsekvent, men ikke hard dressur. Den må få rikelig med mosjon og bør ikke stenges inne, men heller få gå i en romslig hundegård utendørs.

## Annet
Pelsen trenger daglig vedlikehold.

## Se også
* Nordiske hunderaser
* Finske hunderaser

## Eksterne lenker
* 
* Norske Elghundklubbers Forbund
Flertallsregjering

En **flertallsregjering** er en regjering som har støtte hos flertallet av representantene i den lovgivende forsamlingen (dvs. parlamentet) i stater som praktiserer parlamentarisme.

## I Norge
Stortinget som er Norges nasjonalforsamling, består av 169 mandater/representanter fra ulike partier. Både enkeltpartier og et samarbeid av flere (koalisjon) kan danne regjering (se koalisjonsregjering).

Dersom et parti (eller en koalisjon av flere partier) etter et stortingsvalg har 85 mandater eller flere, kan en flertallsregjering dannes. Har et parti (eller en koalisjon av flere partier) flest stortingsmandater, men ikke halvparten, kan det dannes en mindretallsregjering. Regjerer man i mindretall, blir man avhengig av støtte fra ett eller flere andre partier for å oppnå flertall ved votering i Stortinget.

Regjeringen Bondevik II var en mindretallskoalisjon, mens regjeringen Stoltenberg II var en flertalls-koalisjons.

## Se også
*Samlingsregjering
*Storkoalisjon

## Referanser
TPB

**TPB** er en forkortelse brukt for blant annet:

* The Pirate Bay, svensk bittorentindeks.
* Tinnoset-Porsgrunnbanen, delvis statseid baneselskap for Tinnosbanen og Bratsbergbanen mellom 1920 og 1955.
Xfce

**Xfce** eller **XFCE** er et fritt og åpent skrivebordsmiljø for Unix-liknende operativsystemer, slik som Linux, Solaris og BSD.

## Distribusjoner som benytter Xfce
* Xubuntu
* Freesbie

## Versjonshistorikk

## Se også
*GNOME
*KDE
*Vindussystemet X
*Vindusbehandler
*XFree86
*Xubuntu

## Referanser


## Eksterne lenker
* 
*
FreeSBIE

**FreeSBIE** er et live-basert, UNIX-liknende, operativsystem som kan kjøres uten å installere. Det er basert på FreeBSD, og er et fri programvare-system.

FreeSBIE bruker Xfce og Fluxbox.

## Eksterne lenker
* FreeSBIE  – Offisielt nettsted
* FreeBSD – Offisielt nettsted
Biprodukt

**Biprodukt** er et sekundært eller utilsiktet produkt som resultat av en prosess, og er ikke det tilsiktede hovedproduktet. Et eksempel på biprodukt er oksygen under fotosyntese, et annet er arsen når man smelter koppermalm for å danne kobber.
Solhatter

* *[[Rudbeckia fulgida]]*
* *[[Rudbeckia hirta]]*
* *[[Rudbeckia laciniata]]*

**Solhatter** er en gruppe planter som har blitt brukt som medisinplanter.

Tidligere ble også arten rød solhatt regnet som et medlem av denne gruppen. Arten har senere blitt flyttet til gruppen *[[Echinacea]]*.

## Eksterne lenker
*